Diari Oficial de la Generalitat Valenciana


Sumari del DOGV 6549, del 22-06-2011 (2011/7130)

Resolució d'11 de març de 2011, de la Conselleria d'Infraestructures i Transport, per la qual s'aprova la renúncia a la realització del contracte d'estudi bàsic, estudi d'impacte ambiental i estudi d'integració paisatgística de l'autovia de connexió límit de la província a Alacant amb la A-7 en la CV-870 per la Murada i Benferri. Expedient número 2009/09/145.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6549

Data del DOGV
:   22-06-2011

Secció del DOGV
:   V. ANUNCIS - B) LICITACIÓ I ADJUDICACIÓ DE CONTRACTES

Número del document
:   2011/7130


Data del document
:   11-03-2011

Organisme emissor
:   Conselleria d'Infraestructures i Transport

Tipus de document
:   Resolució

Anàlisi jurídica

 Descriptors 

:   * adjudicació de contracte administratiu
    * contracte de serveis

Resolució d'11 de març de 2011, de la Conselleria d'Infraestructures i Transport, per la qual s'aprova la renúncia a la realització del contracte d'estudi bàsic, estudi d'impacte ambiental i estudi d'integració paisatgística de l'autovia de connexió límit de la província a Alacant amb la A-7 en la CV-870 per la Murada i Benferri. Expedient número 2009/09/145. [2011/7130]  
Vista la documentació que es troba en poder de l'expedient estudi bàsic, estudi d'impacte ambiental i estudi d'integració paisatgística de l'autovia de connexió límit de la província a Alacant amb la A-7 en la CV-870 per la Murada i Benferri, en relació amb la renúncia de realitzar el contracte esmentat, i de conformitat amb els següents,  
  
Antecedents de fet  
  
1. Que el 4 de setembre de 2009 va ser aprovat pel conseller d'Infraestructures i Transport l'expedient de contractació i la despesa de l'expedient de referència, i es va disposar l'obertura del procediment obert per a l'adjudicació.  
2. La licitació es va publicar en el Butlletí Oficial de l'Estat de 17 d'octubre de 2009 i en el Diari Oficial de la Comunitat Valenciana de 21 d'octubre de 2009, i el termini de presentació d'ofertes el 7 de desembre de 2009.  
3. Que davant de les limitacions pressupostàries existents, raons d'interés públic fan necessari renunciar a la realització del contracte esmentat.  
  
Fonaments de dret  
  
1. L'article 194 de la Llei 30/2007, de 30 d'octubre, de Contractes del Sector Públic establix que «[...] l'òrgan de contractació té la prerrogativa d'interpretar els contractes administratius, resoldre els dubtes que oferisca el seu compliment, modificar-los per raons d'interés públic, acordar-ne la resolució i determinar els efectes d'esta».  
2. L'article 139 de l'esmentada Llei 30/2007, de 30 d'octubre, de Contractes del Sector Públic establix en el punt primer que per al cas en què l'òrgan de contractació renuncie a subscriure un contracte per al qual haja efectuat la convocatòria corresponent, ho notificarà als candidats o licitadors.  
3. En este mateix article en el punt segon s'establix que la renúncia a la realització del contracte només la podrà acordar l'òrgan de contractació abans de l'adjudicació provisional, i haurà de compensar els candidats o licitadors per les despeses en què hagueren incorregut, en la forma prevista en l'anunci o en el plec, o d'acord amb els principis generals que regixen la responsabilitat de l'administració.  
4. I en el punt tercer s'afig que només es podrà renunciar a la realització del contracte per raons d'interés públic degudament justificades en l'expedient.   
5. El conseller d'Infraestructures i Transport és competent per a adoptar la present resolució en virtut de les facultats previstes en l'article 28 de la Llei 5/1983, de 30 de desembre, del Consell.   
Vistos els preceptes legals i la resta de disposicions de general i pertinent aplicació, resolc:  
Aprovar la renúncia a la realització del contracte d'estudi bàsic, estudi d'impacte ambiental i estudi d'integració paisatgística de l'autovia de connexió límit de la província a Alacant amb la A-7 en la CV-870 per la Murada i Benferri, a l'efecte del qual es tramita l'expedient 2009/09/145, pels motius exposats anteriorment.  
Contra la present resolució, que posa fi a la via administrativa, es podrà interposar recurs potestatiu de reposició davant del conseller en el termini d'un mes, comptador des de l'endemà de la notificació, d'acord amb el que establixen els articles 116.1 i 117.1. de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, en la redacció que els dóna la Llei 4/1999, o bé recurs contenciós administratiu davant de la Sala Contenciosa Administrativa del Tribunal Superior de Justícia de la Generalitat Valenciana, en el termini de dos mesos, comptadors des de l'endemà de la notificació d'esta, d'acord amb l'article 46.1 de la Llei 29/1998, de 13 de juliol, Reguladora de la Jurisdicció Contenciosa Administrativa.  
  
Tot això sense perjuí que es puga interposar qualsevol altre recurs que es crega oportú.   
  
València, 11 de març de 2011.- El conseller d'Infraestructures i Transport: Mario Flores Lanuza.